**Poistná zmluva na flotilové havarijné poistenie**

uzatvorená v zmysle § 788 a nasl. zákona č. 40/1964 Zb. Občiansky zákonník v znení neskorších predpisov (ďalej len„**zmluva**“)

**Čl. I**

**Zmluvné strany**

**1. Názov: Slovenská inovačná a energetická agentúra**

Sídlo: Bajkalská 27, 827 99 Bratislava

IČO: 00002801

DIČ: 2020877749

IČ DPH: SK 2020877749

Bankové spojenie: Štátna pokladnica

IBAN: SK6581800000007000062596

BIC: SPSRSKBA

Právna forma: štátna príspevková organizácia zriadená rozhodnutím ministra hospodárstva Slovenskej republiky č. 63/1999 v znení nadväzujúcich rozhodnutí

Štatutárny orgán: JUDr. Svetlana Gavorová, generálna riaditeľka

Vecne zodpovedný: Tivadar Gombos, referent autoprevádzky

Kontakt: tel.: +421 2 58 248 151; e-mail: tivadar.gombos@siea.gov.sk

(ďalej len „**poistník**“ )

 a

**2.** Obchodné meno:

Sídlo:

Štatutárny orgán:

Zapísaný v:

IČO:

DIČ:

IČ DPH:

Bankové spojenie:

IBAN:

BIC:

Kontaktná osoba:

Kontakt:

(ďalej len „**poisťovateľ**“),

(spoločne ďalej aj ako „**zmluvné strany**“ alebo samostatne ako „**zmluvná strana**“).

**Preambula**

1. Podkladom pre uzavretie tejto zmluvy sú podmienky uvedené vo Výzve na predkladanie ponúk a pokyny na vypracovanie ponúk na zákazku č. NZ 3617a ponuka poisťovateľa predložená na uvedenú zákazku zadávanú podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. Ponuka poisťovateľa tvorí neoddeliteľnú súčasť tejto zmluvy ako Príloha č. 1 a Príloha č. 2.

**Čl. II**

**Predmet zmluvy**

1. Predmetom tejto zmluvy je flotilové havarijné poistenie (ďalej len „poistenie“), a to súboru motorových vozidiel (ďalej len „flotila“). Súbor motorových vozidiel je uvedený v Prílohe č. 1 „Podrobná špecifikácia ceny a zoznam SMV (Návrh uchádzača na plnenie kritérií a zoznam SMV)“ tejto zmluvy (ďalej ako „Zoznam vozidiel“ alebo aj ako „flotila vozidiel“) a je neoddeliteľnou súčasťou tejto zmluvy alebo na Prihláške do poistenia (ďalej len „Prihláška“). Predmetom poistenia je v zmysle tejto zmluvy motorové vozidlo z flotily uvedené v Zozname vozidiel, jeho časť a príslušenstvo tvoriace jeho štandardnú a povinnú výbavu.

Súčasťou zoznamu je aj 11 ks motorových vozidiel, ktoré verejný obstarávateľ plánuje nakúpiť na prelome rokov 2017 a 2018, resp. v I.Q 2018. Ďalšie údaje o uvedených motorových vozidlách budú doplnené až po ich kompletnom dodaní v zmysle kúpnej zmluvy. Hodnota parametru, týkajúceho sa objemu motora (cm3) a rovnako aj výška nadobúdacej hodnoty (NH), sú pri uvedených 11 ks motorových vozidlách zadané ako maximálne hodnoty, a to v zmysle opisu na nákup týchto 11 ks motorových vozidiel.

1. Poistnou zmluvou sa poisťovateľ zaväzuje poskytnúť poistníkovi v dojednanom rozsahu poistné plnenie, ak nastane poistná udalosť bližšie špecifikovaná v tejto zmluve a poistník je povinný platiť poistné.
2. Poistenie motorových vozidiel sa riadi poistnými podmienkami poisťovateľa (ďalej len „poistné podmienky“), ktoré poistník obdržal a bol s nimi oboznámený, čo potvrdzuje podpisom na tejto zmluve. Poistné podmienky tvoria neoddeliteľnú súčasť tejto zmluvy ako Príloha č. 3. Zmluvné strany sa dohodli, že v prípade rozdielov medzi ustanoveniami tejto zmluvy a ustanoveniami poistných podmienok, majú prednosť ustanovenia tejto zmluvy.

**Čl. III**

**Vznik poistenia**

1. Poistenie vozidiel, ktoré sú uvedené v Zozname vozidiel pri uzatváraní tejto zmluvy alebo v Prihláške začína dňom, ktorý je v Zozname vozidiel uvedený ako začiatok poistenia, nie ale skôr ako je deň nadobudnutia účinnosti tejto zmluvy.
2. Poistenie vozidla flotily, ktoré nie je uvedené v Zozname vozidiel alebo v Prihláške pri uzatváraní tejto zmluvy, môže vzniknúť aj rozšírením Zoznamu vozidiel alebo Prihlášky niektorým z nasledujúcich spôsobov:
3. doručením doplneného Zoznamu vozidiel (len s uvedením vozidiel vstupujúcich do poistenia dodatočne) v elektronickej forme tak, ako je uvedené nižšie v tomto článku, alebo
4. doručením scanu vyplnenej Prihlášky v elektronickej forme tak, ako je uvedené nižšie v tomto článku, alebo
5. doručením originálu podpísaného Zoznamu vozidiel, alebo
6. doručením vyplnenej Prihlášky, tak ako je uvedené nižšie v tomto článku.
7. Prihlásenie vozidiel do poistenia podľa ods. 2. písm. a) a b) tohto článku vykoná poisťovateľ na základe doplneného Zoznamu vozidiel alebo vyplnenej Prihlášky, doručených v elektronickej forme, a to z elektronickej adresy (ďalej len „e-mailovej adresy“) kontaktnej osoby poistníka. Poistenie vozidla alebo vozidiel prihlásených takýmto spôsobom začína dňom uvedeným v Zozname vozidiel alebo na Prihláške, nie však skôr ako v deň doručenia niektorého z uvedených dokumentov na e-mailovú adresu kontaktnej osoby poisťovateľa.
8. Prihlásenie vozidiel do poistenia podľa ods. 2. písm. c) a d) tohto článku vykoná poisťovateľ na základe riadne doplneného a podpísaného Zoznamu vozidiel alebo Prihlášky oprávnenými zástupcami obidvoch zmluvných strán. Začiatok poistenia vozidiel vstupujúcich do poistenia je deň uvedený na Zozname vozidiel alebo Prihláške, nie však skôr ako je deň podpísania Zoznamu vozidiel alebo Prihlášky obidvoma zmluvnými stranami. Poistník je povinný originál Zoznamu vozidiel alebo Prihlášky doručiť poisťovateľovi najneskôr do 3 dní od takéhoto prihlásenia vozidla do poistenia.
9. Poistník je povinný najneskôr do 3 dní od prihlásenia vozidla do poistenia niektorým zo spôsobov uvedených v ods. 2 tohto článku zmluvy doručiť poisťovateľovi doklady týkajúce sa vozidiel, a to najmä: osvedčenie o evidencii vozidla (resp. technický preukaz), faktúra (resp. doklad o stanovení poistnej sumy vozidla). Ak si túto povinnosť nesplní, poisťovateľ má právo od takto dojednaného poistenia vozidla odstúpiť; pričom poistenie zaniká od počiatku.
10. Zmluvné strany sa dohodli, že pri vzniku poistenia oznámia druhej zmluvnej strane údaje o kontaktných osobách. Akúkoľvek zmenu kontaktných osôb poistníka alebo poisťovateľa alebo zmenu ich kontaktných údajov, je možné vykonať písomne, a to doručením informácie o novej kontaktnej osobe alebo o jej nových kontaktných údajoch osobne alebo jej zaslaním prostredníctvom pošty, alebo elektronickou formou. Zmeny kontaktných osôb alebo zmeny ich kontaktných údajov nadobúdajú účinnosť dňom doručenia takejto informácie druhej zmluvnej strane.

**Čl. IV**

**Doba poistenia, poistné obdobie**

1. Táto zmluva sa uzatvára na dobu určitú, a to od 01.01.2018, 00:00 hod. do 31.12.2018, 24:00 hod. Poistným obdobím flotily je 1 (jeden) rok, pričom poistná doba je stanovená so začiatkom 01.01.2018, 00:00 hod. a koncom 31.12.2018, 24:00 hod.

**Čl. V**

**Rozsah poistenia**

1. Poistenie sa dojednáva medzi zmluvnými stranami pre prípad poistnej udalosti:
2. poškodenia alebo zničenia vozidla v dôsledku havárie,
3. odcudzenia celého vozidla alebo jeho časti,
4. poškodenia alebo zničenia vozidla v dôsledku živelnej udalosti,
5. úmyselného poškodenia alebo zničenia – vandalizmus (zistený – nezistený).
6. Osobitné podmienky poistenia sú nasledovné:
7. Poistenie je dojednané so spoluúčasťou: pre všetky motorové vozidlá s nulovou spoluúčasťou.
8. V rámci poistenia je poistením kryté aj poistenie čelných skiel s nulovou spoluúčasťou.
9. Poistenie je dojednané s územnou platnosťou: Európa.
10. Hodinová sadzba za opravu motorového vozidla je neobmedzene.
11. Pri svojpomocnej oprave nie je obmedzená „suma za opravu“, za materiál je nutné predložiť doklady o kúpe.
12. Odťah motorového vozidla bude preplatený do najbližšieho servisu „schopného opravu vykonať“. Hradia sa aj náklady spojené s poplatkami za diaľnice (nie ročná diaľničná známka), tunelov, lodí, trajektov pre prepravné aj prípojné motorové vozidlo.
13. V rámci poistenia sú dojednané aj asistenčné služby bez navýšenia poistného.
14. Poistením sú kryté aj náklady spojené s vyprostením motorového vozidla.
15. Opravu s hodnotou vyššou ako je dojednaná spoluúčasť na motorovom vozidle bude hradiť poisťovateľ priamo servisu – vystavenie krycieho listu.
16. Poisťovňa bude akceptovať existujúci spôsob zabezpečenia motorových vozidiel poistníka a poistné sumy (vstupné hodnoty) poistených motorových vozidiel ako nové ceny – vzťahuje sa to na motorové vozidlá vstupujúce do poistenia od počiatku a taktiež na motorové vozidlá vstupujúce do poistenia v priebehu trvania poistnej zmluvy.
17. Poisťovateľ nebude uplatňovať princíp podpoistenia.
18. Poisťovateľ nebude vyžadovať vstupné obhliadky motorových vozidiel pri vstupe do poistenia.
19. Poistenie sa vzťahuje aj na škody spôsobené zvieratami.
20. Poistenie sa vzťahuje aj na škody spôsobené na predmete poistenia alebo jeho časti požiarom alebo výbuchom, pokiaľ sa preukáže neoprávnený zásah inej osoby.
21. Poistným obdobím je 1 rok a poistná zmluva bude dojednaná na dobu určitú, a to od 01.01.2018, 00:00 hod. do 31.12.2018, 24:00 hod.
22. Poistné bude uhradené jednorazovo na celú poistnú dobu (t. j. raz ročne) za aktuálny stav motorových vozidiel poistených k 01.01.2018.
23. Úspešný uchádzač (poisťovateľ) je povinný pravidelne vystavovať predpis – vyúčtovanie poistného. Predpis poistného musí obsahovať zoznam poistených motorových vozidiel s vyčíslením poistného na každé motorové vozidlo, pre dané poistné obdobie.
24. Motorové vozidlá zakúpené v priebehu poistného obdobia budú zaraďované do existujúcej poistnej zmluvy za rovnakých podmienok, verejný obstarávateľ uhradí alikvotné poistné v zmysle zaslaného predpisu – vyúčtovania poistného.
25. Sadzby pre výpočet poistného uvedené v poistnej zmluve sú záväzné po celú dobu poistenia.
26. Neoddeliteľnou súčasťou poistnej zmluvy bude príloha „Podrobná špecifikácia ceny a zoznam SMV (Návrh uchádzača na plnenie kritérií a zoznam SMV)“ s rozpisom poistného za poistné obdobie na rok 2018 v EUR a taktiež „Kompletný sadzobník“ s ročnou sadzbou a sumami poistného na havarijné postenie motorového vozidla na všetky vozidlá s celkovou hmotnosťou do 3,5 t a prípojné vozidlá, traktory a nákladné vozidlá s celkovou hmotnosťou nad 3,5 t, s uplatnením rovnakej výšky zľavy a bonusov ako sa uplatnili v rámci ponuky.
27. Poisťovateľ je povinný zabezpečiť plnenie podľa § 797 ods. 3 Občianskeho zákonníka.

**Čl. VI**

**Výška poistného a splatnosť poistného**

1. Ročné poistné je stanovené v zmysle poistných sadzieb podľa Sadzobníka, ktorý tvorí neoddeliteľnú súčasť tejto zmluvy ako Príloha č. 2 a ponuky poisťovateľa, ktorá tvorí neoddeliteľnú súčasť tejto zmluvy ako Príloha č. 1. Podľa zákona č. 222/2004 Z. z. o dani z pridanej hodnoty v znení neskorších predpisov sú poisťovacie služby od DPH oslobodené. Z uvedeného dôvodu výška poistného bude uvedená v predpise poistného bez DPH.
2. Zmluvné strany sa dohodli, že poistné bude uhradené jednorazovo na celé poistné obdobie, t. j. ročne. Poisťovateľ vykoná predpis (vyúčtovanie) poistného vo výške zodpovedajúcej dohodnutému poistnému, a to naraz pre celú flotilu, pričom predpis bude obsahovať zoznam poistených motorových vozidiel s vyčíslením poistného na každé motorové vozidlo pre dané poistné obdobie. Dojednáva sa, že poistné je splatné k dátumu uvedenému na tomto predpise (vyúčtovaní) poistného. Predpisom (vyúčtovaním) poistného sa rozumie písomné oznámenie výšky a splatnosti poistného, ktoré poisťovateľ zasiela poistníkovi.
3. Poisťovateľ vykoná predpis (vyúčtovanie) poistného vo výške zodpovedajúcej dohodnutému poistnému pre celú flotilu vozidiel, resp. poistné bude uhradené jednorazovo na celú poistnú dobu (t. j. raz ročne) za aktuálny stav motorových vozidiel poistených k 01.01.2018 a motorové vozidlá zakúpené v priebehu poistného obdobia budú zaraďované do existujúcej poistnej zmluvy za rovnakých podmienok, pričom poisťovateľ uhradí alikvotné poistné v zmysle zaslaného predpisu – vyúčtovania poistného. Predpisom (vyúčtovaním) poistného sa rozumie písomné oznámenie výšky a splatnosti poistného, ktoré poisťovateľ zasiela poistníkovi. Predpis poistného musí obsahovať zoznam poistených motorových vozidiel s vyčíslením poistného na každé motorové vozidlo pre dané poistné obdobie.
4. Poistné bude uhradené na základe predpisu poistného predloženého poisťovateľom, a to bezhotovostným prevodom na účet poisťovateľa. Predpis bude mať 30 dňovú lehotu splatnosti odo dňa jeho doručenia poistníkovi. Predpis musí obsahovať všetky náležitosti podľa platného právneho poriadku Slovenskej republiky, špecifikáciu poskytovaného poistenia a špecifikáciu sumy poistného. Predpis musí obsahovať všetky náležitosti v súlade so všeobecne záväznými právnymi predpismi platnými v Slovenskej republike, v opačnom prípade je poistník oprávnený vrátiť ho na prepracovanie alebo doplnenie poisťovateľovi, lehota splatnosti predpisu v tom prípade začne plynúť dňom doručenia opraveného a úplného predpisu.
5. Poistné sa považuje za uhradené dňom jeho odpísania z účtu poistníka uvedeného v Čl. I tejto zmluvy v prospech poisťovateľa.
6. V prípade vzniku poistenia vozidla počas poistného obdobia, za ktoré je uhradené jednorazové poistné, je poisťovateľ oprávnený podľa podmienok tejto zmluvy predpísať poistníkovi prorátne (pomerné) poistné priebežne v závislosti od zvýšenia alebo zníženia počtu vozidiel vo flotile. Poistník sa zaväzuje uhradiť poistné v súlade s bodmi 3, 4 a 5 tohto článku.

**Čl. VII**

**Osobitné dojednania**

1. Poistník je povinný pri uzatváraní poistenia uviesť všetky požadované údaje o vozidlách flotily prostredníctvom Zoznamu vozidiel alebo Prihlášky.
2. Poistník je povinný vozidlá odhlasovať z poistenia do 30 dní od zmeny majúcej za následok zánik poistenia dokladovaním tejto zmeny príslušným dokladom. Odhlásenie vozidla z poistenia je možné vykonať elektronickou formou zaslaním oznámenia z e-mailovej adresy kontaktnej osoby poistníka na e-mailovú adresu kontaktnej osoby poisťovateľa a doložením príslušného dokladu preukazujúceho dôvod odhlásenia vozidla z poistenia, alebo zaslaním odhlásenia a príslušného dokladu preukazujúceho dôvod odhlásenia vozidla z poistenia prostredníctvom pošty.
3. Poisťovateľ je povinný strpieť výkon kontroly, auditu, overovania oprávnenými orgánmi a inštitúciami, ktoré budú súvisieť s plnením predmetu tejto zmluvy a je povinný tiež poskytnúť oprávneným osobám všetku potrebnú súčinnosť. Poisťovateľ berie na vedomie, že financovanie tejto zmluvy bude uskutočnené z rozpočtových a vlastných finančných prostriedkov účastníka v zmysle zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a finančných prostriedkov z poskytnutých nenávratných finančných príspevkov v rámci jednotlivých výziev financovaných z projektov EÚ.

**Čl. VIII**

**Dôvernosť informácií**

1. Zmluvné strany sa dohodli, že všetky skutočnosti, informácie a údaje, o ktorých sa dozvedeli v súvislosti s touto zmluvou, sú dôvernými informáciami (ďalej len „dôverné informácie“), o ktorých sú zmluvné strany povinné zachovávať mlčanlivosť, ak ďalej nie je dohodnuté inak.
2. Záväzok zmluvných strán zachovávať mlčanlivosť podľa zmluvy nie je časovo obmedzený a trvá i po zániku tejto zmluvy.
3. Zmluvné strany sa zaväzujú, že dôverné informácie bez predchádzajúceho písomného súhlasu druhej zmluvnej strany ďalej neposkytnú tretím osobám a ani neumožnia prístup tretích osôb k dôverným informáciám. Za tretie osoby sa nepovažujú členovia orgánov zmluvných strán, zamestnanci zmluvných strán, audítori alebo právni a iní poradcovia zmluvných strán, ktorí sú viazaní ohľadne im sprístupnených dôverných informácii povinnosťou mlčanlivosti na základe zmluvy alebo zákona.
4. Za porušenie povinnosti zachovávať mlčanlivosť podľa tohto článku zmluvy sa nepovažuje ich poskytnutie príslušným štátnym orgánom, pokiaľ to vyplýva zo všeobecne záväzného právneho predpisu, použitie potrebných informácií alebo dokumentov v prípadných súdnych, rozhodcovských, správnych a iných konaniach ohľadom práv a povinností vyplývajúcich z tejto zmluvy, ako aj ich použitie, pokiaľ sa stali verejne známymi alebo zverejnenie tejto zmluvy v Centrálnom registri zmlúv vedenom Úradom vlády SR v súlade s príslušnými právnymi predpismi.
5. Zmluvné strany sa zaväzujú dodržiavať príslušné právne predpisy v oblasti ochrany osobných údajov, najmä zákon č. 122/2013 Z. z. o ochrane osobných údajov a o zmene a doplnení niektorých zákonov a zodpovedajúcim spôsobom sa zaväzujú zaviazať k ich dodržiavaniu aj svojich zamestnancov a tretie osoby podieľajúce sa na plnení tejto zmluvy.

**Čl. IX**

**Záverečné ustanovenia**

1. Táto zmluva sa uzatvára na dobu určitú, a to od 01.01.2018, 00:00 hod. do 31.12.2018, 24:00 hod., pričom zmluva nadobúda platnosť dňom jej podpisu oboma zmluvnými stranami a účinnosť dňa 01.01.2018 za predpokladu, že bola aspoň jeden deň vopred zverejnená v Centrálnom registri zmlúv. V prípade, ak táto zmluva nenadobudla účinnosť dňa 01.01.2018 z dôvodu, že nebola aspoň jeden deň vopred zverejnená v Centrálnom registri zmlúv, nadobudne účinnosť nasledujúci deň po dni zverejnenia v Centrálnom registri zmlúv.
2. Zánikom tejto zmluvy alebo zánikom posledného vozidla tejto zmluvy zaniká havarijné poistenie celej flotily vozidiel tejto zmluvy.
3. Spôsob zániku poistenia jednotlivých motorových vozidiel flotily upravujú poistné podmienky.
4. Zmluva zanikne aj v prípade písomnej výpovede poistníka, a to aj bez uvedenia dôvodu, pričom výpovedná lehota je dva mesiace, ktorá začína plynúť od prvého dňa mesiaca nasledujúceho po mesiaci, v ktorom bola výpoveď doručená poisťovateľovi.
5. Zmluva môže zaniknúť aj na základe vzájomnej písomnej dohody oboch zmluvných strán.
6. Písomnosti podľa tejto zmluvy je možné doručovať poštou, kuriérom, faxom alebo elektronickými prostriedkami. Elektronickými prostriedkami a faxom nie je možné zasielať predpis poistného, výpovede a odstúpenia od zmluvy. Pokiaľ sú písomnosti doručované elektronickými prostriedkami alebo faxom, považujú sa tieto za doručené momentom ich odoslania.
7. Písomnosti doručované poštou sa považujú za doručené prevzatím alebo odmietnutím prevzatia zásielky, a ak ich zmluvná strana neprevezme na adrese uvedenej v záhlaví tejto zmluvy alebo na korešpondenčnej adrese písomne oznámenej druhej zmluvnej strane, považujú sa písomnosti za doručené tretím dňom od uloženia zásielky na pošte. V prípade, ak zásielku nemožno na adrese podľa tohto bodu doručiť z dôvodu „Adresát neznámy“, považuje sa zásielka za doručenú dňom jej vrátenia odosielateľovi.
8. Poistník uzatvára zmluvu vo vlastnom mene.
9. Prílohy č. 1 – 4 sú neoddeliteľnou súčasťou tejto zmluvy:
* Príloha č. 1: Podrobná špecifikácia ceny a zoznam SMV (Návrh uchádzača na plnenie kritérií a zoznam SMV),
* Príloha č. 2: Kompletný sadzobník,
* Príloha č. 3: Poistné podmienky poisťovateľa,
* Príloha č. 4: Výpis z Obchodného registra SR / Živnostenského registra SR alebo iného profesijného registra poisťovateľa.
1. Táto zmluva sa vyhotovuje v štyroch (4) rovnopisoch, dva (2) rovnopisy pre poistníka a dva (2) pre poisťovateľa.
2. Akékoľvek dodatky a zmeny tejto zmluvy sú platné len v písomnej forme, po ich odsúhlasení a podpísaní oboma zmluvnými stranami.
3. Ostatné právne vzťahy neupravené touto zmluvou sa riadia príslušnými ustanoveniami zákona č. 40/1964 Zb. Občiansky zákonník v znení neskorších predpisov, zákona č. 513/1991 Z. z. Obchodný zákonník v znení neskorších predpisov a ostatnými všeobecne záväznými právnymi predpismi platnými v Slovenskej republike.
4. Pokiaľ by niektoré ustanovenie tejto zmluvy bolo, alebo by sa stalo neplatným alebo neúčinným, či už úplne alebo len sčasti, ostatné ustanovenia tejto zmluvy, ktorých sa neplatnosť alebo neúčinnosť priamo netýka, tým nie sú dotknuté a ostávajú naďalej v platnosti a účinnosti. Zmluvné strany sa zároveň v takomto prípade zaväzujú bez zbytočného odkladu nahradiť neplatné alebo neúčinné ustanovenie zmluvy takým, ktoré bude platné a účinné, a ktoré bude v čo možno najväčšej možnej miere zodpovedať vôli a úmyslu zmluvných strán vyjadreným v neplatnom alebo neúčinnom ustanovení. Ak to nebude právne možné, na úpravu vzťahu medzi zmluvnými stranami sa použije taká platná právna úprava, ktorá sa svojou povahou čo možno najviac približuje účelu a obsahu tejto zmluvy.
5. Zmluvné strany sa dohodli, že prípadné spory vzniknuté v súvislosti s plnením tejto zmluvy budú riešiť predovšetkým vzájomnou dohodou. V prípade, že nebude možné vzájomný spor vyriešiť dohodou, obrátia sa zmluvné strany na miestne a vecne príslušný súd Slovenskej republiky.
6. Poisťovateľ je oprávnený postúpiť práva a povinnosti vyplývajúce z tejto zmluvy v prospech tretej osoby len s predchádzajúcim písomným súhlasom poistníka.
7. Zmluvné strany vyhlasujú, že ich zmluvná voľnosť nebola žiadnym spôsobom obmedzená, a že táto zmluva nebola uzavretá v tiesni za nápadne nevýhodných podmienok, ani v omyle.
8. Zmluvné strany vyhlasujú, že sú plne spôsobilé na právne úkony, že text tejto zmluvy je určitým a zrozumiteľným vyjadrením ich vážnej a slobodnej vôle byť ňou viazané, a že si zmluvu riadne pred jej podpisom prečítali, tejto v celom rozsahu porozumeli a na znak súhlasu s jej obsahom k nej pripájajú svoje vlastnoručné podpisy.

V Bratislave, dňa.............................. V Bratislave, dňa

|  |  |
| --- | --- |
| **Poistník:** | **Poisťovateľ:** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Slovenská inovačná a energetická agentúra JUDr. Svetlana Gavorová  generálna riaditeľka |                     |